cyanic-selkie/wikianc huggingface dataset:
Նիկոլաս Հայեկ
Կենսագրություն
Նիկոլաս Ջորջ Հայեկը ծնվել է Բեյրութում՝ լիբանանուհի Լինդա Հայեկի և լիբանանա-ամերիկյան երկքաղաքացիություն ունեցող Ջորջ Նիկոլաս Հայեկի ընտանիքում։ Մասնագիտությամբ եղել է ինժեներ-մետալուրգ։ 1949 թվականին ընտանիքը Ֆրանսիայից տեղափոխվել է Շվեյցարիա ։ 1951 թվականին Նիկոլաս Հայեկը ամուսնացել է Մարիաննա Մեցգերի հետ։ Ընտանիքում ծնվել են 2 երեխա՝ որդին՝ Հայեկ կրտսերը և դուստրը՝ Նայլա Հայեկը։ 1964 թվականին Նիկոլաս Հայեկը Շվեյցարիայի քաղաքացիություն է ստացել։
1963 թվականին նա հիմնադրել է «Hayek Engineering» ընկերությունը, որը ծառայություններ է մատուցել միաձուլումների և կլանումների ոլորտում ։ Երբ 1982 թվականին նրա ընկերությունը վարձել են Շվեյցարիայի երկու խոշորագույն ժամացույցների ընկերությունների՝ «ASUAG»-ի և «SSIH»-ի դիրքը գնահատելու համար, Նիկոլաս Հայեկը վարկատուներին առաջարկել է նրանցից գնել ընկերությունների բաժնետոմսերի 51%-ը, իսկ համաձայնությունից հետո վերակազմավորել է ընկերությունների աշխատանքը՝ բացելով ևս մեկ ապրանքանիշ՝ «Swatch» ։ Այնուհետև նա գնել է նաև ժամացույցի այլ գործարաններ, այդ թվում՝ «Breguet» և «Blancpain» ապրանքանիշերը ։
2003 թվականին «Swatch» ընկերության ղեկավարի պաշտոնը հանձնել է որդուն՝ Նիկ Հայեկին։ Ինքը մնացել է տնօրենների խորհրդի նախագահ և «Breguet» ընկերության ղեկավար։ 2009 թվականին Հայեկը գլխավորել է նաև «Jaquet Droz»-ը։ Ներկայումս Նիլայի դուստրը ղեկավարում է «Tiffany»-ը, իսկ Մարկի որդին՝ «Blancpain»-ը։
Մրցանակներ և ճանաչում
1996 թվականին շվեյցարական Նյոշատել քաղաքում գտնվող Նևշատելի համալսարանի, իսկ 1998 թվականի հունիսին՝ Իտալիայի Բոլոնիա քաղաքում գտնվող Բոլոնիայի համալսարանի կողմից Նիկոլաս Հայեկին շնորհվել է honoris causa պատվավոր իրավունքի և տնտեսության դոկտորի կոչում։
Արտաքին հղումներ
Կատեգորիա:Շվեյցարացի գործարարներ Կատեգորիա:Լիոնի համալսարանի շրջանավարտներ Կատեգորիա:Շվեյցարացի արվեստագետներ
Սլավնովիչի
Սլավնովիչի (Славновичи), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Թոդ շրջան (Հարավային Դակոտա)
Թոդ շրջան (Todd County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 3.595 կմ² է, բնակչությունը՝ 9.612 մարդ (2010 թ. տվյալներով)։ Շրջկենտրոնն է Վիներ բնակավայրը։ Կազմավորվել է 1909 թ.։
Կատեգորիա:Հարավային Դակոտայի շրջաններ
Մոյդոդիր (մուլտֆիլմ, 1939)
«Մոյդոդիր» («Мойдодыр»), 1939 թվականի խորհրդային մուլտֆիլմ։ Նկարահանվել է Կոռնեյ Չուկովսկու համանուն հեքիաթի հիման վրա։
Սյուժե
Մուլտֆիլմը պատմում է այն մասին, թե ինչպես է խիստ լվացարան Մոյդոդիրը ստիպում ուղղվել փնթի տղային։
Վերաթողարկում
1990-ական թվականների կեսերին մուլտֆիլմը թողարկվել է «Լավագույն խորհրդային մուլտֆիլմեր» հավաքածուում Studio PRO Video։ Նույնպես 1990-ական թվականների կեսերին մուլտֆիլմը թողարկվել է տեսաերիզներով «Սոյուզմուլտֆիլմ» ստուդիայի մուլտֆիլմերի հավաքածուում «Սոյուզ» ստուդիայի կողմից, վերաթողարկվել 1997 թվականին նույն ստուդիայի կողմից «Мультики 1» հավաքածուում, որում ընդգրկվել են նաև «Տզզան ճանճը», «Այբոլիտը և Բարմալեյը», «Շոգեքարշը Ռոմաշկովոյից» և «Ինչպես կորյունը և կրիան երգ երգեցին» մուլտֆիլմերը։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1939 մուլտֆիլմեր Կատեգորիա:Կոռնեյ Չուկովսկու ստեղծագործությունների էկրանավորումներ Կատեգորիա:Իվան Իվանով-Վանոյի մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր երեխաների մասին
Հրաշալի լուսացույց
Հրաշալի լուսացույց (Чудесный светофор), խորհրդային գունավոր տիկնիկային մուլտիպլիկացիոն ֆիլմ-հեքիաթ, որը նկարահանվել է ըստ Պավել Մերշինի մեթոդի։
Ֆիլմի գունավոր տարբերակը վերականգնվել է 2009 թվականին` «Գոսֆիլմֆոնդի» հավաքածուի օրիգինալ գունարձակող նեգատիվներով։ Վերականգման աշխատանքներն իրականացրել են Նիկոլայ Մայորովը և Վլադիմիր Կոտովսկին։ Գունավոր վերականգնված տարբերակի պրեմիերան կայացել է 2010 թվականի փետրվարի 3-ին, «Սպիտակ սյուներ 2010» փառատոնի ժամանակ .:
Սյուժե
Ֆիլմի գործողությունները տեղի են ունենում անտառում։ Անտառային բնակիչները մեծ անհարմարություն ունեին խաչմերուկում բախումների պատճառով։ Եվ ահա բվի աչքի մեջ հանկարծ ներկ է կաթում։ Աջ աչքի կանաչ է մնում, իսկ ձախ աչքի մեջ կաթում է կարմիր ներկը։ Այդ ժամանակ անտառային խորհրդում արջ ոստիկանը որոշում է, որ բուն կլինի լուսացույց։ Հենց այդ օրվանից էլ անտառային խաչմերուկում կարգ ու հանգստություն է հաստատվում։
Աստերոիդների ցանկ (30101-30200)
Աստերոիդների ցանկ (30001-30100) * Աստերոիդների ցանկ * Աստերոիդների ցանկ (30201-30300)
Բորգո Պրիոլո
Բորգո Պրիոլո (Borgo Priolo), կոմունա Իտալիայի Լոմբարդիա մարզի Պավիա գավառում ։
Բնակչության թիվը կազմում է 1417 մարդ 2008 թվականի մարդահամարի տվյալների, բնակչության խտությունը կազմում է 49 մարդ/կմ²։ Զբաղեցնում է՝ 29 կմ² տարածք։ Հեռախոսային կոդ՝ 0383։ Փոստային ինդեքս՝ 27040։
Ժողովրդագրություն
Բնակչության աճ
Ծանոթագրություններ
Կատեգորիա:Իտալիայի բնակավայրեր
Դիմիտրի Պուտնիկովիչ
Դիմիտրի Պուտնիկովիչ (Димитрије Путниковић, ), սերբ մանկավարժ, գրող, Բելգրադի մանկավարժական թանգարանի հիմնադիր, Սերբիայում հասարակական-քաղաքացիական դպրոցի ստեղծման նախաձեռնող, «Ուսուցիչ» ամսագրի խմբագիր, «Мала Србадија» մանկական հրատարակության հիմնադիր և խմբագիր։ Երեխաների և երիտասարդների համար բազմաթիվ դասագրքերի և գրքերի հեղինակ։
Կենսագրություն
Եղել է քահանայի որդի, 1875-1880 թվականներին սովորել է Բելգրադի մանկավարժական ուսումնարանում։ Այնուհետև աշխատել է ուսուցիչ, տիրապետել է ռուսերենի, չեխերենի, ֆրանսերենի և գերմաներենի։ Ծանոթացել է եվրոպական երկրների կրթական համակարգին (Ֆրանսիա, Գերմանիա, Անգլիա, Շվեյցարիա, Շվեդիա, Ավստրո-Հունգարիա, Չեխիա) և զբաղվել սերբական կրթական համակարգի բարեփոխմամբ՝ այդ բնագավառի եվրոպական վերջին զարգացումներին համապատասխան։ Նա մեծ նշանակություն է տվել դասագրքերի որակին, հասարակության մեջ աշակերտների ուսուցման և դպրոցական կրթության նկատմամբ վերաբերմունքի փոփոխմանը։ Հանդես էր գալիս դպրոցներում մարմնական պատիժների վերացման օգտին։ Զգալի ներդրում է ունեցել սերբական կրթական համակարգի բարեփոխման գործում՝ դառնալով Սերբիայում հասարակական քաղաքացիական դպրոցների ստեղծման նախաձեռնողը։
1896 թվականին Պուտնիկովիչի նախաձեռնությամբ Սերբիայի ուսուցիչների միությունը ստեղծեց Բելգրադի մանկավարժական թանգարանը՝ մանկավարժական պատմական արժեք ներկայացնող առարկաների և իրերի հավաքման  և պահպանման նպատակով։ Պուտնիկովիչը մանկավարժական թեմաներով մի շարք տեսական աշխատանքների և հոդվածների, ինչպես նաև դասագրքերի ու երեխաների համար գրքերի հեղինակ է։
Գրականություն
Կատեգորիա:Սերբ գրողներ Կատեգորիա:Դասագրքերի հեղինակներ Կատեգորիա:Սերբ խմբագիրներ Կատեգորիա:Սերբ ուսուցիչներ
Մանկավարժական թանգարան (Բելգրադ)
Մանկավարժական թանգարան (Педагошки музеј), կրթությանը նվիրված թանգարան Սերբիայում։ Տեղակայված է Բելգրադի Ստարի գրադ համայնքում գտնվող հին Ռեալկի շենքում (19-րդ դարի դպրոց), որը կառուցվել է 1837-1838 թվականներին ։
Նկարագիր
Թանգարանը ստեղծվել է Դիմիտրի Պուտնիկովիչի նախաձեռնությամբ 1896 թվականին Սերբիայի Ուսուցիչների միության կողմից՝ մանկավարժական և պատմական արժեք ներկայացնող առարկաների և իրերի հավաքման և պահպանման նպատակով։ Երկու համաշխարհային պատերազմների ժամանակ ամբողջությամբ ոչնչացվել է։
1945 թվականից հետո թանգարանը վերականգնվել է, իսկ 1969 թվականից ունի մշտական ցուցադրություն «Սերբական դպրոցի տասը դարերը Բելգրադի Ռեալական գիմնազիայում», որը պատմում է սերբական դպրոցի պատմության մասին՝ սկսած 9-րդ դարից մինչև 20-րդ դարի սկիզբը։
Շենքը կառուցվել է կլասիցիզմի ոճով, հավանաբար Ֆրանց Յանկեի ոճով։ Սկզբում այն համարվում էր քաղաքապետ Ցվետկո Ռայովիչի նստավայրը, այնուհետև այնտեղ տեղակայվեցին անգլիական դեսպանատունը, ոստիկանությունը, և այն ծառայում էր որպես բանակային ստորաբաժանման շենք։ Շինությունը համարվում է եվրոպական ոճով կառուցված հնագույն շենքերից մեկը։ 20-րդ դարի սկզբին նրան կից կառուցվեց երկհարկանի դպրոցի շենք՝ մոդեռն ճարտարապետության ոճով ։
Արտաքին հղումներ
Կատեգորիա:Սերբիայի թանգարաններ Կատեգորիա:1896 հիմնադրումներ Սերբիայում Կատեգորիա:1896 հիմնադրված թանգարաններ
Բնական թիվ
Բնական թվեր ( naturalis  «բնական») - թվեր, որոնք օգտագործվում են առարկաներ հաշվելու համար  (օրինակ ՝ 1, 2, 3, 4,… ): Աճման կարգով բոլոր բնական թվերի հաջորդականությունը կոչվում է բնական շարք  : Այն թվերը, որոնցով կարելի է առարկաներ հաշվել կոչվում են բնական թվեր։
Բնական թվերի բազմությունն անվերջ է, քանի որ ցանկացած բնական n թվի համար կա ավելի մեծ թիվ։ Բացասական և ոչ ամբողջ թվերը բնական չեն համարվում։
Բնական թվերի և դրանց հետ գործողությունների հատկությունները ուսումնասիրում են թվաբանությունն ու (ավելի խորությամբ) թվերի տեսությունը ։
Զրոն
Բնական թվերի սահմանման երկու մոտեցում կա.
Առաջին դեպքում բնական թվերի շարքը սկսվում է մեկից, երկրորդում՝ զրոյից։ Չկա հստակ կարծիք, թե որ մոտեցումն է ճիշտ (այսինքն ՝ զրոն բնական թիվ է, թե ոչ)։ Ռուսական աղբյուրների ճնշող մեծամասնությունը ավանդաբար որդեգրել է առաջին մոտեցումը ։ Երկրորդ մոտեցումը, օրինակ, կիրառվում է Նիկոլա Բորբակիի աշխատություններում։
Բոլոր բնական համարների բազմությունը սովորաբար նշվում է \mathbb{N} նշանով։ ISO 31-11 (1992) և ISO 80000-2 (2009) միջազգային ստանդարտները սահմանում են հետևյալ խորհրդանիշները ․
Ռուսական աղբյուրներում այս ստանդարտը դեռևս չեն պահպանվում, դրանցում \mathbb{N}–ով նշում է բնական թվերը առանց զրոյի, իսկ բնական թվերը ներառյալ զրոն նշվում են և այլն։
Գործողություններ բնական թվերով
Փակ գործողություններին (գործողություններ, որոնց արդյունքը նույնպես պատկանում է բնական թվերի բազմությանը) պատկանում են հետևյալ գործողությունները․
Հավելյալ դիտարկվում են ևս երկու գործողություններ (պաշտոնապես չեն համարվում գործողություններ բնական թվերի հետ, քանի որ չեն կարող կատարվել բոլոր թվային զույգերի հետ)։
Պետք է նշել, որ հիմնական գործողություններն են գումարումը և բազմապատկումը։
Հիմնական հատկությունները
Տեղափոխական օրենք
Զուգորդական օրենք
Ծանոթագրություններ
Կատեգորիա:Թվերի տեսություն Կատեգորիա:Տարրական մաթեմատիկա Կատեգորիա:Ամբողջ թվեր
(6157) Պրեյ
(6157) Պրեյ (Prey), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 9-ին Լուց Շմադելի և Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 2,425792 ա. մ., առավելագույնը մոտենում է 2,2216 ա. մ. հեռավորության վրա և հեռանում 2,63 ա. մ. ։ Արեգակի շուրջ մեկ ամբողջական պտույտ է կատարում 1380 երկրային օրվա ընթացքում, իր ուղեծրով շարժվելով միջինում 0,26087 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,97° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Լուց Շմադելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թրիպ շրջան (Հարավային Դակոտա)
Կատեգորիա:Հարավային Դակոտայի շրջաններ
Բևեռային կլիմա
Բևեռային կլիմա, տարածված է Երկրի բևեռային շրջաններում, բնորոշվում է օդի բացասական ջերմաստիճաններով ամբողջ տարվա ընթացքում և սակավաթիվ տեղումներով (տարեկան 100-200 մմ)։ Տարածված է Արկտիկայում՝ Հյուսիսային Սառուցյալ օվկիանոսի շրջանում և Անտարկտիկայում։ Առավել մեղմ է Արկտիկայի ատլանտյան հատվածում, առավել խիստ սառնամանիքայինը՝ Արևելյան Անտարկտիդայի սարահարթում ։ Կյոպենի կլիմայական դասակարգման մեջ բևեռային կլիմային են դասվում ոչ միայն սառցային կլիմայի գոտիները, այլ նաև տունդրայի տարածման կլիմայական գոտիները ։
Արկտիկական կլիմա
Այդ շրջաններում նվազագույն ջերմաստիճանը Վրանգելի կղզում երբեմն իջնում է -57,7 °C-ից, Թայմիր թերակղզում՝ մինչև -62 °C, Յամալում (Ակսարկա)՝ մինչև -67 °C, Շպիցբերգենում ՝ մինչև -46,3 °C: Փետրվարի միջին ջերմաստիճանը Չելյուսկին հրվանդանում կազմում է -28,2 °C, հուլիսին՝ +1,4 °C, տարեկան միջին ջերմաստիճանը կազմում է -14,5 °C, նվազագույնը՝ -48,8 °C, Հյուսիսային բևեռում փետրվարի միջին ջերմաստիճանը կազմում է -43 °C: Գոլոմյաննի կղզում մայիսի միջին ջերմաստիճանը կազմում է -9,6 °C, հունիսին՝ -1,5 °C, հուլիսին՝ +0,6 °C, օգոստոսին՝ 0 °C, սեպտեմբերին՝ -3,5 °C: Խեյսա կղզում, որտեղ գտնվում է Կրենկելի անվան աստղադիտարանը, և Գուկերի կղզում հուլիսի միջին ջերմաստիճանը կազմում է +0,7 °C: Աշխարհի ամենահյուսիսային մետեոկայանում՝ Կրենկելի անվան աստղադիտարանում, ջերմաստիճանի բացարձակ նվազագույնը կազմում է -44,4 °C, բացարձակ առավելագույնը՝ +10,3 °C: Վիզե կղզում մայիսի միջին ջերմաստիճանը կազմում է -9,2 °C, հունիսին՝ -1,6 °C, հուլիսին՝ +0,5 °C, օգոստոսին՝ +0,1 °C, սեպտեմբերին՝ -2,8 °C: Ապրիլից և մայիսից մինչև սեպտեմբեր արկտիկական տարածաշրջանները հաճախ համարվում են Հյուսիսային կիսագնդի ամենացուրտ վայրերը։
Արկտիկայում հսկայական տարածքներ ծածկված են սառցադաշտերի հաստ շերտով, դրանց մակերեսը ավելի քան 2 մլն կմ² է։ Բևեռային շրջանից դուրս գտնվող ջրային տարածությունը, որը ամբողջ տարվա ընթացքում պատված է սառույցով, ձմռանը կազմում է 11 մլն կմ² և ամռանը՝ մոտ 8 մլն կմ²։ Մեկամյա սառցադաշտերի հաստությունը մոտ 1-2 մ է, իսկ բազմամյա սառցադաշտերինը՝ 3-4 մ։ Սառցաբեկորների բարձրությունը կազմում է 3-5 մ, երբեմն հասնում է 10-15 մ։ Բևեռային ցերեկը և գիշերը պայմանավորում են արեգակնային ջերմության չափազանց անհավասար բաշխումն ամբողջ տարվա ընթացքում ։ Ճառագայթային հավասարակշռությունն Արկտիկայի հարավային շրջաններում դրական է, կազմում է 420-630 ՄՋ/(մ² տարվա ընթացքում) [10-15 կկալ/(սմ² տարվա ընթացքում)], փաստորեն 2-3 անգամ ավելի քիչ է, քան միջին լայնություններում, իսկ Արկտիկական ավազանում, որպես կանոն, բացասական է՝ 85-125 ՄՋ/(մ² տարվա ընթացքում) կամ 2-3 կկալ/(սմ² տարվա ընթացքում)։ Ջերմության կորուստը փոխհատուցվում է ջրային և օդային տաք զանգվածների ներհոսքով։
Տես նաև
Հյուսիսային բևեռային շրջան
Ծանոթագրություններ
Կատեգորիա:Կլիմա
Վամպիրի օրագրերը (երրորդ եթերաշրջան)
Հյուր դերեր
Կատեգորիա:Վամպիրի օրագրերը Կատեգորիա:2011 հեռուստասերիալի եթերաշրջաններ Կատեգորիա:2012 հեռուստասերիալի եթերաշրջաններ
Գասպրա
Գասպրա (Гаспра, Gaspra), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում։
2012 թվականի տվյալներով Գասպրա քաղաքատիպ ավանում բնակվում էր 11 300 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Յալթայի քաղաքային խորհրդի բնակավայրեր Կատեգորիա:Ուկրաինայի քաղաքատիպ ավաններ
Վիրգիլի Շանցեր
Վիրգիլի Լեոնովիչ Շանցեր  (Виргилий Леонович Шанцер, կուսակցական ծածկանունը՝ Մարատ, ), ռուս հեղափոխական։
1880-ական թվակականներին հարել է նարոդովոլցիներին։ 1901 թվականից կուսակցական աշխատանքներ է կատարել Մոսկվայում։ Աքսորվել է Արևելյան Սիբիր։ ՌՍԴԲԿ II համագումարից (1903) հետո՝ բոլշևիկ։ 1904 թվականին ՌՍԴԲԿ Մոսկվայի կոմիտեի անդամ, 1905 թվականին դարձել է կոմիտեի ղեկավարներից մեկը, «Ռաբոչի» («Рабочий») թերթի խմբագիրը։ Մոսկվայի Դեկտեմբերյան զինված ապստամբության (1905) կազմակերպիչներից է։ 1906 թվականին եղել է ՌՍԴԲԿ Օմսկի, ապա՝ Պետերբուրգի կոմիտեների անդամ։ Կուսակցության V համագումարում ընտրվել է բոլշևիկյան կենտրոնի անդամ։ Բազմիցս բանտարկվել է և աքսորվել։ 1908 թվականին տարագրվել է։ Փարիզում 1909 թվականին մասնակցել է բոլշևիկյան «Պրոլետարի» թերթի ընդլայնված խմբագրության խորհրդակցությանը, հարել է օտզովիսաներին, մտել «Վպերյոդ» հակակուսակցական խմբի մեջ։ Ծանր հիվանդ վիճակում վերադարձել է Ռուսաստան։
Վոլնոե (Ուսպենսկոեի շրջան)
Վոլնոե (Вольное), գյուղ Ռուսաստանի Դաշնության Կրասնոդարի երկրամասի Ուսպենսկոեի շրջանի կազմում։
Բնակչությունը 2010 թվականին գրանցված տվյալներով կազմում էր 3504 մարդ։
Արտաքին հղումներ
Կատեգորիա:Կրասնոդարի երկրամասի Ուսպենսկոեի շրջանի բնակավայրեր Կատեգորիա:1901 թվականին հիմնադրված բնակավայրեր
Հաշկադարան
Բնակչություն
XX դարի սկզբին ուներ 5 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Սլավսկոե (գյուղ, Բարատիոնովսկի շրջան)
Սլավսկոե (Славское), գյուղ Ռուսաստանի Կալինինգրադի մարզի Բարատիոնովսկի շրջանի կազմում։
Բնակչությունը 2010 թվականին գրանցված տվյալներով կազմում էր 248 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1240 թվականին հիմնադրված բնակավայրեր Կատեգորիա:Ռուսաստանի Կալինինգրադի մարզի Բարատիոնովսկի շրջանի բնակավայրեր
Լյուուբնիցա
Լյուուբնիցա (Lüübnitsa), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 58 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Միկիտամյաե շրջանի բնակավայրեր Կատեգորիա:Էստոնիայի գյուղեր
Սուվա Պլանինա
Սուվա Պլանինա (Սերբական կիրիլիցա.Сува планина, նշանակությունը` «Չոր լեռ») լեռ Սերբիայ ի հարավ-արևելյան մասում։ Այն ընկած է Նիշկա Բանյայի հյուսիս-արևմուտքի  և հարավ-արևելքում գտնվող Բաբուժնիցա քաղաքների միջև, լեռնաշղթան ճյուղավորված է  հյուսիսում՝ դեպի Բելա Պալանկա։ Նախկինում այն ​​կոչվում էր Կունովիցա ։
Լեռը Սերբիայում Նեանդերթալյան մարդու մնացորդների առաջին հայտնաբերման վայրն է, որն արձանագրվել է 2019 թվականի ապրիլին  ։
Աշխարհագրությունը
Ամենաբարձր գագաթը Թրեմն է ("porch") 1810 մ բարձրությամբ, երկրորդ ամենաբարձր գագաթը Գոլեմո Ստրազիստեն է` 1714 մ, ինչպես նաև Լիտիկան ("cliff") 1683 մ բարձրությամբ լեռան հարավային մասում։
Անունը բխում է այն փաստից, որ ամբողջ լեռան վրա կան ընդամենը մի քանի աղբյուրներ։ Երկու խոշորագույններն են՝ Բոջանին Վոդեն (Սոկոլով Կամենի մոտ 860 մ բարձրության վրա) և Ռակոշ Ցեսման (լեռան Բելա Պալանկա կողմում)։
Վայրի բնություն
Դիվնա Գորիցա հատվածը հայտնի է վայրի ձիերով։ Նրանք նաև թափառում են դեպի լեռան մյուս բարձրադիր մասերը՝ 1600 մ բարձրության վրա ։
Մարդկության պատմություն
Փեստուրինա քարանձավը, որը ստացել է «Սերբական Ատապուերկա » մականունը, գտնվում է լեռան հյուսիսային լանջերին ։ 2006 թվականից ի վեր քարանձավը հնագիտական ​​ուսումնասիրության է ենթարկվել և հայտնաբերվել են միջին և հին պալեոլիթյան դարաշրջանի նմուշներ ։ Փաստերը պատկանում են նեանդերթալյան մուստիերյան մշակույթին և թվագրվում են 102,000 մ.թ.ա. + 5,000-ից 39,000 մ.թ.ա. + 3000, ինչը Փեստուրինան դարձնում է նեանդերթալյան ամենաերկար վերաբնակեցված բնակավայրերից մեկը ։ 2019 թվականի ապրիլին հայտարարվեց, որ հայտնաբերվել են նեանդերթալյան մարդու մնացորդներ, ինչը նման իրերի հայտնաբերման է առաջին դեպքն էր Սերբիայում  ։
Սինգիդունումը (այժմ՝ Բելգրադ) և Կոստանդնուպոլիսը (այժմ՝ Ստամբուլ) միացնող հռոմեական ռազմական ճանապարհի հետքերը դեռ տեսանելի են լեռան կողմից ։
Զբոսաշրջություն
Այս լեռան լանջերը հայտնի են դահուկասահքով։
Փետրվար ամսվա յուրաքանչյուր շաբաթվա վերջում` հանգստյան օրերին, տեղի է ունենում լեռնագնացության միջոցառում, Zimski uspon na Trem («Ձմեռային լեռնագնացություն Թրեմի վրա»), որը հավաքում է ավելի քան 600 լեռնագնաց Բալկանների բոլոր մասերից։ Այն նաև տարածաշրջանի ամենամեծ լեռնային ձմեռային իրադարձությունն է։ Այն սկսվել է 1997 թվականին և ներկայումս գտնվում է Նիշ քաղաքում գտնվող Ժելեզնիցար լեռնագնացության ​​ակումբի կազմակերպման ներքո։
Պաշտպանություն
2010 թվականից սկսած, Սուվա Պլանինան անցնում է հայտարարագրման գործընթաց` որպես հատուկ բնության արգելոց ։
Ներսես Բաբալյան
Ներսես Ավետի Բաբալյան (1908, Բաքու - 1959), հայ բժիշկ, փոխգնդապետ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից, ԽՄԿԿ անդամ (1940)։
Կենսագրություն
1923 թվականից սկսել է աշխատել. եղել է ցրիչ, էլեկտրամանտյոր։ Միաժամանակ ստացել է միջնակարգ կրթություն, իսկ 1931 թվականին ավարտել է Երևանի բժշկական ինստիտուտը և առողջապահական բաժնի վարիչի պաշտոնով աշխատանքի ուղարկվել Գորիսի շրջան։
1932 թվականին զորակոչվել է բանակ, ծառայել 57-րդ հրաձգային դիվիզիայի 57-րդ հրետանային գնդում որպես կրտսեր բժիշկ։ 1933 թվականին զինծառայությունն ավարտվում է։ Նույն պաշտոնով կրկին ուղարկվում է Գորիս։ 1935 թվականին տեղափոխվում է Բաքու, աշխատում որպես բժիշկ։ 1937 թվականի հունվարին նորից կանչվում է բանակ և բուժծառայության ուղարկվում Հեռավոր Արևելք։ 1940 թվականին զորացրվում է և նշանակվում Ադրբեջանական ԽՍՀ պետական հսկողության ժողկոմատի գլխավոր հսկիչ։ Այս պաշտոնում մնում է մինչև պատերազմն սկսելը։
1941 թվականի հունիսի 27-ին կամավոր մեկնում է բանակ։ Նշանակվում է № 1550 հոսպիտալի պետ, որին հետագայում միացվում է № 1551 հոսպիտալը։ Կովկասյան ռազմաճակատում գերմանացիների պարտությունից հետո հոսպիտալն անցնում է Առաջին ուկրաինական ռազմաճակատի, իսկ 1944 թվականին՝ Առաջին բելոռուսական ռազմաճակատի տնօրինության տակ, ուր և Ներսես Բաբալյանն աշխատել է մինչև պատերազմի ավարտը։ Կորոստեն քաղաքի մոտերքում, որպես տեսակավորող հոսպիտալի պետ, գլխավորում է մյուս հոսպիտալների բոլոր վիրավոևների ընդունումը։ Հենց այստեղ բժիշկ Ներսես Բաբալյանը մի առանձին խումբ է կազմում և ետ մղում բենդերովցիների հարձակումները։ Ծանր վիրավորվում է և կոնտուզիա ստանում։
Բանակից զորացրվում է 1945 թվականի դեկտեմբերին։ Նույն ամսին էլ նշանակվում է Դիլիջանի տուբառողջարանի գլխավոր բժիշկ, իսկ 1954 թվականին՝ Գագրայի «Արմենիա» առողջարանի գլխավոր բժիշկ։
Ծանոթագրություններ
Կատեգորիա:Հայ բժիշկներ Կատեգորիա:Հայ փոխգնդապետներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Երևանի պետական բժշկական համալսարանի շրջանավարտներ Կատեգորիա:ԽՄԿԿ անդամներ Կատեգորիա:Կարմիր աստղի շքանշանի ասպետներ Կատեգորիա:Հայրենական մեծ պատերազմի մասնակիցներ
Միքայել Ջրաղացպանյան
Միքայել Սամսոնի Ջրաղացպանյան (1938, Երևան), հայ քանդակագործ։
Կենսագրություն
1961 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։ 1966 թվականին՝ Երևանի գեղարվեստա-թատերական ինստիտուտը։ Ջրաղացպանյանի գործերից է «Հայ ժողովրդի պատմությունից» բարձրաքանդակների շարքը ։
Ծանոթագրություններ
Կատեգորիա:Հայ քանդակագործներ
Հալվե
Անմահաթուփ, հալվե, սապռ կամ ալոե, թաղաղուազգիների ընտանիքի բազմամյա խոտաբույսերի, թփերի, հազվադեպ՝ ծառերի ու լիանների ցեղ։ Ընդգրկում է մոտ 500 տեսակ։ Նախկինում Հալվեն պատկանում էր կամ  ընտանիքին։
Հայաստանում աճեցվում է Երևանի բուսաբանական այգում, Արմավիրի մարզում։ Սենյակային պայմաններում աճեցվում է Հալվե ծառանմանը (A. arborescens)։
Կենսաբանական նկարագիր
Տերևները հերթադիր են, հյութալի, մսալի՝ մոմաշերտով պատած, եզրերը՝ փշոտ։ Ծաղկաբույլը ողկուզանման է կամ հուրանանման, ծաղիկները հիմնականում խողովակավոր կամ նեղ զանգակաձև են՝ կարմիր, նարնջագույն, դեղին։ Պտուղը տուփիկ է։ Բազմանում է սերմերով ու վեգետատիվ ճանապարհով։
Նշանակություն և կիրառում
Սենյակային պայմաններում աճեցվում է ծառանման հալվե (A. arborescens), որն արժեքավոր դեղաբույս է։ Տերևները և թուրմը պարունակում են ֆերմենտներ, վիտամիններ, եթերայուղեր, գլիկոզիդներ։ Պատրաստուկներն օգտագործվում են ստամոքսաղիքային համակարգի, աչքի, բերանի խոռոչի բորբոքային հիվանդությունների, սակավարյունության, ճառագայթային վնասվածքների և այլ դեպքերում։
Հալվեի հյութն օժտված է բակտերիասպան և բակտերիաների աճը կասեցնող հատկություններով։ Օգտագործվում է այրվածքների, սնուցող, խոցերի, վարակված վերքերի, թարախակույտերի և այլ հիվանդությունների դեպքերում։
Հալվեն աճեցվում է Երևանի բուսաբանական այգում և Արմավիրի մարզի որոշ տնտեսություններում։
Դասակարգում
• 3
Արտաքին հղումներ
Կատեգորիա:Թաղաղուազգիներ
Չիլիի ֆուտբոլային առաջնություն
Չիլիի ֆուտբոլային առաջնություն  (այժմ անվանվում է նաև Սկոտիաբանկ առաջնություն ՝ ի պատիվ առաջնության պաշտոնական հովանավորի), ֆուտբոլի պրոֆեսիոնալ բարձրագույն առաջնություն Չիլիում։ Առաջնության կազմակերպիչը համարվում է Չիլիի պրոֆեսիոնալ ֆուտբոլի ազգային ասոցիացիան, որը պատկանում է Չիլիի ֆուտբոլի ֆեդերացիային։
Հիմնադրվել է 1933 թվականի մայիսի 31-ին Սանտյագոյի ֆուտբոլային ասոցիացիայի ակումբների կողմից, որոնք 1903 թվականից Սանտյագո քաղաքում կազմակերպում էին սիրողական մակարդակի ֆուտբոլային հանդիպումներ։ Համարվում է Լատինական Ամերիկայի երրորդ ամենահին պրոֆեսիոնալ մրցաշարը։ Հիմնադրումից առ այսօր խաղարկվել է 99 տիտղոս՝ 85 պաշտոնական մրցաշրջաններում։
Իր պատմության ընթացքում Չիլիի ֆուտբոլային առաջնությունը ունեցել է անցկացման տարբեր ձևաչափեր, կառուցվածքներ և մասնակից ակումբների թվաքանակի փոփոխություններ։ Ընթացիկ առաջնությունը բաժանված է 2 մրցաշարերի՝ Ապերտուրա և Կլաուսուրա։
Ընթացիկ առաջնության մասնակից ակումբների թիվը 16 է։ Գործում է իջեցման և բարձրացման համակարգ Պրիմերա Բ-ում հանդես եկող ակումբների համար։ Վերջինս հանդիսանում է Չիլիում երկրորդ կատեգորիայի ֆուտբոլային առաջնություն։
Ընդհանուր առմամբ 52 ակումբ մասնակցել է առաջնության գոնե մեկ մրցաշրջանի, 16-ը առնվազն մեկ անգամ հաղթել են այն։ Առաջնության առաջին հաղթողն է Դեպորտես Մագայանես ֆուտբոլային ակումբը։ Կոլո-Կոլոն միակ ակումբն է, որը մասնակցել է Չիլիի բոլոր 85 առաջնություններին։ Այն նաև հանդիսանում է առաջնության ամենատիտղոսակիր ակումբը (31 տիտղոս)։ Նրան հաջորդում են Ունիվերսիդա դե Չիլի ֆուտբոլային ակումբը (17), Ունիվերսիդա Կատոլիկա ֆուտբոլային ակումբը (12) և Կոբրելոա ֆուտբոլային ակումբը (8)։ Վերոնշյալ 4 ակումբները համարվում են չիլիական ֆուտբոլի «կլասիկ ակումբներ»։
Չիլիի առաջնության գործող չեմպիոնը Ունիվերսիդա Կատոլիկան է, որը, իր պատմության մեջ առաջին անգամ կրկնակի չեմպիոն հռչակվելուց հետո, նվաճված տիտղոսների թիվը հասցրեց 12-ի։
Առաջնության անցկացման կարգ
2013 թվականից սկսած՝ Չիլիի պրոֆեսիոնալ ֆուտբոլի ասոցիացիան որոշեց ընդունել Եվրոպական ֆուտբոլային օրացույցը, համաձայն որի 2013 թվականի Տրանսիսիոն մրցաշարից հետո, տարվա առաջին կիսամյակում (հունվարի 25ից մինչևմայիսի 26ը), յուրաքանչյուր տարի Չիլիի առաջնությունը անց կկացվի 2 հաջորդական փուլերով `
Մասնակից ակումբներ
52 ակումբ մասնակցել է առաջնության գոնե մեկ մրցաշրջանի, 16-ը՝ առնվազն մեկ անգամ հաղթել այն։
Կոլո-Կոլոն միակ ակումբն է, որը մասնակցել է Չիլիի բոլոր 85 առաջնություններին և երբեք չի լքել առաջին դիվիզիոնը։ Նրան շատ չի զիջում Ունիոն Էսպանյոլան,որը չի մասնակցել առաջնությանը 1939 թվականին`Իսպանիայի քաղաքացիական պատերազմի պատճառով։
Հետևյալ 16 ակումբները հանդիսանում են Չիլիի Առաջին դիվիզիոնի 2016-2017 մրցաշրջանի մասնակիցները։
Ընդհանուր պրակտիկայի բժիշկ
Ընդհանուր պրակտիկայի բժիշկ, ընդհանուր բժշկության ոլորտի մասնագետ։ Ընդհանուր պրակտիկայի բժիշկ կարող է համարվել ընտանեկան բժիշկը։ Բժշկի խնդիրը հանդիսանում է առաջին բժշկական օգնության ցուցաբերումը ։
Հնդկաստան և Բանգլադեշ
Հնդկաստանում և Բանգլադեշում բժշկական հիմնական աստիճաններն են` բժշկության բակալավր, վիրաբուժության բակալավր, Այուրվեդի (հնդկական ավանդական բժշկության համակարգ) բակալավր, բժշկության և վիրաբուժության բակալավր, ՀԲՎԲ (հոմեոպաթիկ բժշկության ու վիրաբուժության բակալավր) և ՅԲՎԲ (Յունանի (պարսկական-արաբական ավանդական բժշկություն) բժշկական և վիրաբուժության բակալավր)։ Որպես կանոն, սրանք բաղկացած են չորս և կես տարի կուրսերից, որին հաջորդում է մեկ պարտադիր ռոտացիոն ստաժավորում Հնդկաստանում։ Բանգլադեշում այն տևում է հինգ տարի, որին հաջորդում է մեկ պարտադիր ռոտացիոն ստաժավորում։ Պրակտիկան թեկնածուից պահանջում է նախապես պայմանավորված ժամկետում աշխատել բոլոր բաժանմունքներում, հիվանդների բուժման պրակտիկա անցնել։
Բժիշկների գրանցումը սովորաբար իրականացվում է բժշկական պետական խորհուրդների կողմից։ Գրանցված պրակտիկա անցնող բժիշկների անընդհատ գրանցումը թույլատրվում է միայն պարտադիր պրակտիկայի բավարար ավարտից հետո։
Պակիստան
Պակիստանում հնգամյա բժշկության բակալավր (վիրաբույժի մասնագիտությամբ) ստանալուն հաջորդում է մեկ տարի տարբեր մասնագիտություններով ստաժավորումը։ Պակիստանի բժշկական և ատամնաբուժական խորհուրդը հետագայում տրամադրում է մշտական գրանցում, ինչից հետո թեկնածուն կարող է որպես ընդհանուր պրակտիկայի բժիշկ ընտրել իր ցանկալի պրակտիկան, կամ ընտրել մասնագիտական պատրաստվածություն ։
Ընտանեկան բժշկության առաջին ուսումնական ծրագիրը հաստատվել է 1992 թվականին Պակիստանի Բժիշկների և վիրաբույժների կոլեգիայի և 1993 թվականին Պակիստանի Ագա Հանա համալսարանի Բժշկական գիտությունների ընդհանուր ֆակուլտետի ընտանեկան բծշկության բաժնի կողմից։
Զիաուդին համալսարանի ընտանեկան բժշկության օրդինատուրայի պատրաստական ծրագիրը հաստատվել է Ընտանեկան բժշկության խմբակցության կողմից ։
Ռուսաստան
Սովետական Ռուսաստանում «ընդհանուր պրակտիկայի բժշկի» մասնագիտություն գոյություն չուներ, վերլուծական գործառույթներն իրականացնում էր բժիշկը (տեղամասային թերապևտը)։ 1970-ական թվականներին Սեմաշկոյի առողջապահական համակարգի կողմից խորը ուսումնասիրություններից հետո բժշկի դերը զգալիորեն նվազեցվեց և բժշկի պաշտոնի պարտականություները սովետական առողջապահական համակարգում մնացել են նույնը ։ Ռուսաստանի Դաշնությունում ընդհանուր պրակտիկայի բժշկի դիրքը գործի է դրվել 1992 թվականին, ինչից հետո բժշկական բարձրագույն ուսումնական հաստատություններում սկսեցին պատրաստել համապատասխան մասնագիտությամբ բժիշկներ։
Ընդհանուր պրակտիկայի բժիշկն իրավունք ունի համապատասխան որակավորմամբ հավաստագիր ստանալ։ Ընդհանուր բժշկական պրակտիկան կարող է իրականացվել ինչպես անհատական, այնպես էլ խմբային, այդ թվում նաև նեղ մասնագետների մասնակցությամբ։ Ընդհանուր պրակտիկայի բժշկի աշխատանքը թույլատրվում է ինչպես բժշկական հաստատություններում, այնպես էլ մասնավոր ձեռնարկություններում։
Ընդհանուր պրակտիկայի բժիշկն ունի փաստաբանական իրավունքներ։ Նա կարող է ղեկավարել բժշկական փոքր անձնակազմ, ծառայություններ մատուցել ըստ բժշկական ապահովագրության, հիմնական պայմանագրի մեջ կնքել լրացուցիչ համաձայնագրեր, անցկացնել բժշկական ծառայությունների փորձագիտական աշխատանքներ։ Ինքնուրույն կայացված որոշումների համար բժիշկն ըստ համապատասխան օրենսդրության կրում է պատասխանատվություն։
Ընդհանուր պրակտիկայի բժշկի պարտականություններն են`
ԱՄՆ
ԱՄՆ-ի առողջապահական համակարգում ընդհանուր պրակտիկայի բժշկին պատկանում է հիվանդներին բուժելու հիմնական դերը, հենց նա է հետևում հիվանդության ընթացքին, հիվանդին ամբողջությամբ հետազոտում է։ Երբեմն  բժշկին առաջին անգամ դիմած հիվանդի վիճակի գնահատումը, հիվանդության լրջությունը հասկանալը բավականին դժվար է, քան այս կամ այն բուժման գծագիրը նշանակելը, երբ հիվանդն արդեն ամբողջությամբ հետազոտված է։ Այդ կերպ, բժշկի տարբերակիչ հատկությունը հանդիսանում է ինչպես փորձի, գործընկերների հետ զրույցների ընդհանուր գիտելիքը, այնպես էլ բժշկական գրականության գիտելիքը։ Ընդհանուր բժշկի իրավունք ստանալու համար պետք է քննություն հանձնել։
Ծանոթագրություններ
Կատեգորիա:Առողջապահական մասնագիտություններ
Լինա Մերի Քելհուն Հորն
Լինա Մերի Քելհուն Հորն(Lena Mary Calhoun Horne, ), ամերիկացի երգչուհի, պարուհի, դերասանուհի։
Կենսագրություն
Լինա Հորնը ծնվել է 1917 թվականի հունիսի 30-ին Բրուկլինի մերձակայքում։ Նա սերվել է Ջոն Սի Քելհունի ընտանիքից, որտեղ և՛ հայրը, և՛ մայրը եվրոպացի ամերիկացիների,ամերիկացի հնդկացիների և աֆրոամերիկացիների խառնուրդ էին։ Նրա հայրը՝ Էդվին Ֆլեդչեր Թեդի Հորն կրտսերը (1893-1970թվականներ), լքել է ընտանիքը, երբ Լինան երեք տարեկան է եղել։ Մայրը՝ Լուիզա Էդնա Սքոթրոնը (1894-1976 թվականներ), գյուտարար Սամուել Սքոթրոնի թոռնուհին էր, սև թատրոնի դերասանուհի, որի հետ էլ Լինան շատ է շրջագայել։ Լուիզա Էդնայի մայրը՝( Լինայի տատը) Ամելի Լուիզա Էշթոնը, ստրուկ էր Սենեգալից։ Լինա Հորնին հիմնականում դաստիարակել են հոր ծնողները՝ Կոռա Քելհունը և Էդվին Հորնը։ Երբ Հորնը հինգ տարեկան էր, նրան ուղարկել են ապրելու Ջորջիա նահանգում։ Մի քանի տարի նա շրջագայել է մոր հետ։ 1927 թվականից մինչև 1929 թվականը նա ապրել է հորեղբոր՝ Ֆրենկ Ս. Հորնի հետ, որը արդյունաբերական ինստիտուտի դեկանն է եղել (հետագայում նա  դարձել է Ֆրանկլին Դ. Ռուզվելտի խորհրդատուն)։
Ֆորտ Վալլիից Լինան մոր հետ տեղափոխվել է Ատլանտա քաղաք։ Նրանք վերադարձել են Նյու Յորք, երբ աղջիկը 12 տարեկան էր։ Նա սովորել է Բրուկլինի  աղջիկների միջնակարգ դպրոցում, բայց վկայական չի ստացել։ 18 տարեկանում տեղափոխվել է հոր մոտ՝ Փիթսբուրգ քաղաք՝ մնալով Լիթլ Հարլեմում գրեթե 5 տարի և սովորելով Pittsburghers-ում Բիլլի Սթրեյհորնի և Բիլլի Էքսթայնի հետ։
Հորնը 16 տարեկանում իր երաժշտական դեբյուտն է կատարել նյույորքյան «Cotton Club» ակումբում, որտեղ նա ՝ որպես երգչուհի, որոշ ժամանակ ելույթներ է ունեցել երեկոյան շոուներում։ Հոլիվուդ տեղափոխվելուց հետո նա շատ կինոնկարներում էպիզոդիկ դերերում է հանդես  եկել, որոնցից առավել հայտնի են դարձել «Երկնային տնակը»(1943 թվական) և «Անձրևային եղանակը»(1943 թվական)։ 1940-ական թվականների վերջերին՝ «Կարմիր սպառնալիք» շրջանի սկզբում, իր ձախ քաղաքական հայացքների պատճառով Լինա Հորնը հայտնվել է «Հոլիվուդի սև ցուցակում» և հետագա տարիներին դժվարությամբ է աշխատանք գտել։
1950-ական թվականներին Լինա Հորնը կրկին ելույթներ է ունեցել գիշերային ակումբներում, սկսել է պարբերաբար հանդես գալ հեռուստատեսությամբ, ինչպես նաև ձայնագրել է մի քանի երաժշտական ալբոմներ։ 1963 թվականի օգոստոսին նա մասնակցել է Երթ դեպի Վաշինգտոն բողոքի ցույցին։ 1980 թվականի մարտին Հորնը հայտարարել է բեմից հեռանալու մասին, թեև դրանից հետո նա հաջողությամբ հանդես է եկել «Լինա Հորն-Լեդին և իր երաժշտությունը» երաժշտական ռևյուում, որը Բրոդվեյում բեմադրվել է ավելի քան 300 անգամ և երգչուհուն բերել Գրեմմիի երկու մրցանակ։
Հասարակական գործունեություն
Լինա Հորնը ամուր կապված է եղել քաղաքացիական իրավունքների շարժման հետ։ 1941 թվականին նա երգել է Cafe Society-ում և աշխատել Պոլ Ռոբսոնի հետ։ Երկրորդ համաշխարհային պատերազմի տարիներին, երբ Լինան զվարճացրել է զորքին, հրաժարվել է ելույթ ունենալուց տարբեր մաշկի գույն ունեցող լսարանի կամ այն խմբի առջև, որտեղ գերմանացի ռազմագերիները նստում էին աֆրոամերիկացի զինծառայողներից առաջ։ ԱՄՆ-ի բանակը հրաժարվել է նրա ելույթներից, որոնք տեղի էին ունենում խառը լսարանի առջև, բայց Լինան հետաքրքիր քայլ է կատարել՝ ելույթ ունենալով սևամորթ զինվորականների և սպիտակամորթ գերմանացի ռազմագերիների առջև։ Տեսնելով, որ սևամորթ զինվորները ստիպված են նստել հետևի նստարաններին, նա բեմից անցել է նրանց կողմը և ելույթ ունեցել գերմանացիների թիկունքում։ Նա Մեդգար էվերսոնի հետ Միսիսիպի նահանգի Ջեքսոն քաղաքում եղել է  NAACP-ի հանրահավաքին, երբ Էվերսը սպանվեց։ Հորնը  Սպիտակ տանը հանդիպել է նախագահ Ջոն Քենեդու հետ նրա սպանությունից երկու օր առաջ։ Նա ելույթ է ունեցել Վաշինգտոնում և հանդես եկել NAACP-ի, SNCCО-ի և սևամորթ կանանց Ազգային խորհրդի անունից։ Նա նաև Էլեոնոր Ռուզվելտի հետ աշխատել է Լինչի օրենքների դեմ։ Բացի այդ, Լինան Դելտա Սմիթ Թետի կանանց ակումբի անդամ է եղել։
Թոմ Լեռերը իր «National Brotherhood Week»(Եղբայրության ազգային շաբաթ) երգում  հիշատակել է Լինա Հորնին։
Արտաքին հղումներ
Կատեգորիա:«Գրեմմի» մրցանակի դափնեկիրներ Կատեգորիա:Հոլիվուդյան փառքի ծառուղի Կատեգորիա:Ամերիկացիներ եվրոպական սերմամբ Կատեգորիա:Ամերիկացի պարուհիներ Կատեգորիա:Երաժիշտներ այբբենական կարգով Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ Կատեգորիա:Ամերիկացի երգչուհիներ
Գդուրիկ
Գդուրիկ, հայկական արական անուն։ Առաջացել է հայերեն ժողովրդական գտնուրիկ, գտածուրիկ «գտնված» բառից։ 1553 թվականին հիշատակված է Գըդուրիկ ձևով, 1618 թվականին՝ Գուտորիկ ձևով և 1652 թվականին՝ Գուդոր ձևով ։
Ծանոթագրություններ
Կատեգորիա:Հայկական արական անձնանուններ
Ստորին վերջույթների ոսկրեր
Ստորին վերջույթների կմախքը կազմված է կոնքագոտուց և ազատ վերջույթներից։ Կոնքագոտին կազմված է զույգ կոնքոսկրերից, որոնք հետևում սերտաճել են սրբոսկրին, իսկ առջևում միացած են միմյանց։ Կոնքոսկրերը առաջացել են երեք ոսկրերի սերտաճումից։ Յուրաքանչյուր կոնքոսկրի վրա կա փոս, որին հոդավորվում է ազդրոսկրի գլխիկը։ Ստորին ազատ վերջույթի կմախքը կազմված է կենտ ազդրոսկրից, սրունքի և ոտնաթաթի ոսկրերից։ Սրունքը կազմված է մեծ և փոքր ոլոքներից։ Ազդրի և սրունքի միացման տեղում գտնվում է ծնկոսկրը։ Ոտնաթաթը կազմված է նախագարշապարից, գարշապարից և մատոսկրերից։ Վերջույթների ոսկրերը իրար շարժուն են միացած և ապահովում են ակտիվ շարժումներն ու տարածության մեջ տեղափոխումը։ Ստորին վերջույթի կմախքը նույնպես բաղկացած է 2 մասից՝ կոնքային գոտուց և ազատ մասից։ Կոնքագոտին կազմում են երկու կոնքոսկրեր, որոնց վերջույթը սրբոսկրի միջոցով կապում են իրանին։ Ստորին ազատ վերջույթը ունի 3 հատված՝ ազդր (femur), սրունք (crus) և ոտք կամ ոտնաթաթ (pes)։
Զստոսկր
Զստոսկրըունի մարմին և թև, որոնց սահմանը ներքին երեսի աղեղնաձև գիծն է (linea arcuata)։ Մարմինը մասնակցում է քացախամանի կազմությանը։ Թևի վերին հաստացած եզրը կոչվում է կատար (crista iliaca), այն դեպի առաջ և հետ վերջանում է երկուական փշերով՝ առաջային վերին ու ստորին (spina iliaca anterior, superior et inferior) և հետին վերին ու ստորին փշեր ( spina iliaca posterior, superior et inferior)։ Թևի ներքին երեսի գոգավորությունը կոչվում է զստափոս (fossa iliaca), իսկ արտաքին երեսին կան հետույքային գծեր՝ համապատասխան մկանների կպման համար։ Թևի հետին եզրին գտնվում է նստային մեծ կտրուճը (incisura ischiadica major)։ Զստոսկրի վրա կա նաև ականջաձև հոդերես՝ սրբոսկրի համանուն հոդերեսի հետ հոդավորվելու համար։
Ցայլըոսկր
Ցայլըոսկրըունի վերին և ստորին ճյուղեր, որոնք նստոսկրի համապատասխան ճյուղերի հետ միասին կազմում են փակ անցքը (foramen obturatum)։ Ցայլոսկրի և զստոսկրի միացման տեղում գոյանում է զստացայլային բարձրությունը։ Երկու ցայլոսկրերի միացման տեղում գտնվում է համաճոնային մակերեսը (facies symphisialis)։ Ցայլոսկրի վերին ճյուղի ստորին երեսի երկայնքով անցնում է փականցքային ակոսը, իսկ վերին երեսի վրա նկարագրում են ցայլային կտինը և ցայլային թմբիկը։
Նստոսկր
Նստոսկրը  նույնպես ունի վերին և ստորին ճյուղեր, որոնք մասնակցում են փակ անցքի կազմությանը։ Երկու ճյուղերի միացման անկյունը հաստանում է և իր վրա կրում է նստային թումբը (tuber ischii)։ Վերին ճյուղի հետին երեսին գտնվող նստային փուշը բաժանում է նստային մեծ ու փոքր կտրուճները։
Ազդրոսկր
Ազդրոսկրը  ամենաերկար խողովակավոր ոսկորն է, ունի մարմին և երկու ծայրեր։ Վերին գնդաձև ծայրը կոչվում է գլուխ (caput femoris), որը մարմնին է միացած վզիկի միջոցով։ Գլխիկի կենտրոնում կա մի փոսիկ՝ ազդրի գլխիկի կապանի կպման համար։ Մարմնի վերին ծայրում գտնվում են երկու խոշոր թմբեր՝ մեծ և փոքր տամբիոնները (trochanter major et minor), որոնք հետևից իրար են միանում միջտամբիոնային կատարով, իսկ առջևից՝ միջտամբիոնային գծով։ Ազդրոսկրի մարմնի հետին երեսի երկայնքով իջնում է անհարթ գիծ (Linea aspera), որն ունի երկու՝ արտաքին և ներքին շրթեր, որոնք դեպի վար և վեր հեռանում են իրարից։ Ստորին ծայրում կան երկու կոճեր (condilus medialis et lateralis), որոնց միջև գոյանում է միջկոճային փոսը։ Կոճերի հոդերեսները, առջևում միանալով, կազմում են ծնկոսկրային հոդամակերեսը։ Կոճերի արտաքին երեսի արտացցվածքները կոչվում են վերկոճեր (epicondilus medialis et lateralis)։
Սրունքի ոսկրեր
Սրունքի ոսկրերը երկուսն են՝ ոլոք (tibia) և նրբոլոք (fibula)։ Ոլոքը դրված է միջային, իսկ նրբոլոքը՝ դրսային կազմում։
Ոլոք
Ոլոքը  կամ մեծ ոլոքը երկար խողովակավոր ոսկր է։ Վերին ծայրը հաստացած է և իր վրա կրում է երկու կոճեր (condilus medialis et lateralis), որոնց վերին երեսին կան հոդերեսներ՝ ազդրոսկրի հետ հոդավորվելու համար։ Սրանք իրարից բաժանված են միջկոճային բարձրությունով, որից առաջ և հետ կան փոսիկներ։ Դրսային կոճի ստորին երեսին գտնվում է նրբոլոքային հոդերեսը։ Ոլոքի մարմինը եռակող է, նրա առաջային սուր եզրը լավ շոշափվում է մաշկի տակից։ Այս եզրը դեպի վեր վերջանում է ոլոքի փմբկությամբ (tiberositas tibiae)։ Ոլոքի ստորին ծայրի ելունը կոչվում է միջային պճեղ (malleolus medialis)։ Ստորին ծայրում կա նաև հոդերես՝ վեգոսկրի հետ հոդավորվելու համար։ Նրբոլոքը (լատ.fibula) կամ փոքր ոլոքը ունի գլխիկ, մարմին, իսկ ստորին ծայրում՝ կողմնային պճեղ։ Գլխիկի ու պճեղի վրա կան համապատասխան հոդերեսներ։ Ծնկոսկրը  ունի դեպի վեր դարձած հիմ և դեպի վար՝ գագաթ։ Նրա հետին երեսին կան հոդերեսներ ազդրոսկրի կոճերի հետ հոդավորվելու համար։
Ոտքի (ոտնաթաթի) ոսկրերը
Ոտքի ոսկրերը 3 են՝ նախաթաթ (նախագարշապար)-tarsus, թաթոսկրեր (գարշապար)-metatarsus, ոտքի մատոսկրեր- phalanges digitorum pedis։ Նախաթաթի ոսկրերը 7 են. Դասավորված են երկու շարքով. Մոտակա շարքում կան երկու ոսկր՝ վեգը և կրունկոսկրը, հեռակա շարքում 5 ոսկր՝ նավակաձևը, խորոնարդաձևը և երեք սեպոսկրերը։
Թաթոսկրեր
Թաթոսկրերը (լատ.os metatarsi) թվով 5 են։ Դրանք հաշվվում են բութ մատի կողմից՝ 1-5-րդ։ Թաթոսկրի վրա տարբերում են գլխիկ, մարմին և հիմ։ 1-ին և 5-րդ թաթոսկրերի հիմերին կան թմբկություններ։
Ոտքի մատոսկրեր
Ոտքի մատոսկրերը յուրաքանչյուր մատ ձեռքի մատերի նման ունի 3 մատոսկր՝ մոտակա (հիմային), միջին և հեռակա (եղունգային)։ Բութ մատը նույնպես ունի միայն 2 մատոսկր։
Կատեգորիա:Մարդու անատոմիա
Վոլնո-Նադեժդինսկոե
Բնակչությունը 2010 թվականին գրանցված տվյալներով կազմում էր 6694 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պրիմորիեի երկրամասի Նադեժդինսկի շրջանի բնակավայրեր
Հայաստանի ֆուտբոլի գավաթ 2005
«Հայաստանի ֆուտբոլի գավաթ 2005ը» Հայաստանի ֆուտբոլի գավաթի 14-րդ խաղարկությունն է։ Այն սկսվել է 2005 թվականի մարտի 8-ին և ավարտվել նույն թվականի մայիսի 9-ին ։
1/2 եզրափակիչ
1. Անբարենպաստ եղանակի պատճառով, առաջին խաղակեսից հետո խաղը հետաձգվել է և կայացել 2 օր անց, որտեղ «Միկան» հաղթանակ է տոնել 2-0 հաշվով։
Գրականություն
Կատեգորիա:Հայաստանի ֆուտբոլի գավաթներ
Թերներ շրջան (Հարավային Դակոտա)
Կատեգորիա:Հարավային Դակոտայի շրջաններ
Հակոբ Կարնեցի
Նրա «Ժամանակագրությունը» ընդգրկում է 1662—1672 թվականներին Հայաստանում կատարված կարևոր իրադարձությունները։ Նրա «Տեղագիր Վերին Հայոց» երկը (հրատարակվել է 1903 թ., թարգմանվել է նաև ֆրանսերեն) պատմաաշխարհագրական և ազգագրական կարևոր տեղեկություններ է պարունակում Կարնո գավառի, օսմանյան բռնակալության հարկային համակարգի վերաբերյալ և այլն։ Ընդօրինակել է ձեռագրեր։ Նրան է վերագրվում «Երգ երգոցի» մի մեկնություն։
Հակոբ Կարնեցու երկերը շարադրված են բարբառային տարրերով հագեցած գրաբարով։ Հավանաբար մահացել և թաղվել է Կարինում։
Ծանոթագրություններ
Կատեգորիա:Հայ պատմիչներ Կատեգորիա:Հայ աշխարհագրագետներ Կատեգորիա:Հայ քահանաներ
Մանկիկ (Հազզո-Խաբլջոզի գավառ)
Մանկիկ, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։
Պատմություն
1915 թ.-ի մեծ եղեռնի ժամանակ բնակչությունը բռնի կերպով տեղահանվել է։
Բնակչություն
1909 թ.-ին ուներ 10 տուն հայ բնակիչ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր
Ադամածառ թաղիքանման
Նկարագրություն
Տերևաթափ, խոշոր ծառ է՝ մինչև 25 մ բարձրությամբ, վրանաձև սաղարթով, հզոր, հաստ ճյուղերով։ Ընձյուղները սկզբում խիտ մազմզուկապատ են, այնուհետև՝ մերկ։ Տերևադասավորությունը հակադիր է։
Տերևները լայն ձվաձև են կամ ձվաձև, 15-30 սմ երկարությամբ (հոռաշիվերի վրա մինչև 45-50 սմ), սրածայր գագաթով և սրտանման հիմքով, ամբողջաեզր, հազվադեպ թույլ եռաբլթակ, վերևի կողմից՝ կանաչ, մազմզուկապատ, ներքևի կողմից՝ ավելի բաց գույնի, ծածկված խիտ, շիկավուն կամ թաղիքանման մազմզուկներով։
Ծաղիկները թեթևակի բուրումնավետ են, հավաքված գագաթնային, ուղղաձիգ, բրգաձև 20-30 սմ երկարությամբ հուրաններում։ Բաժակը լայն զանգականման է, 5 խոր-բլթակավոր, շիկաթաղիքամազմզուկապատ, բլթակները ձվաձև են։ Պսակը խողովակազանգակաձև է, 5 թեք, հետ շրջված բլթակներով, բաց մանուշակագույն, ներսի կողմում մուգ բծերով և դեղին շերտիկներով, արտաքին կողմից մազմզուկապատ։ Առէջները 4-ն են։
Սերմնարանը վերնադիր է, երկբուն։ Պտուղը ձվաձև, կտուցիկավոր, փայտացած, շագանակագույն, բազմասերմ տուփիկ է 3-4 սմ երկարությամբ, բացվում է 2 փեղկերով։ Սովորաբար ծառի վրա մնում է մինչև հաջորդ տարվա գարունը և նույնիսկ ամառը։ Սերմերը մանր են, թևանման։ Ծաղկում է մայիսին, պտուղները հասունանում են սեպտեմբեր-նոյեմբերին։
էկոլոգիական խումբը՝ II: Մշակության հավանական շրջանները՝ 9, 20ա, 32։
Տարածվածություն
Տարածված է Չինաստանում։ Չափազանց արագ է աճում հատկապես երիտասարդ տարիքում։ Հողի նկատմամբ պահանջկոտ չէ։ Լուսասեր է։ Հեշտությամբ է բնային մացառներ առաջացնում, որոնք բարենպաստ պայմաններում հասնում են մինչև 2-3, երբեմն՝ 4 մետր բարձրության։ Դիմանում է մինչև - 25 °C-ի սառնամանիքներին։ Հայաստանում մշակվում է Կապանում, Մեղրիում, Իջևանում և Բագրատաշենում, որտեղ երբեք չի ցրտահարվում, ուժեղ է աճում, առատորեն ծաղկում և պտղաբերում է։
Երբեմն տարեկան աճը անցնում է 1,5-2 մետրից։ Երևանի պայմաններում լավ է աճում քաղաքի ցածրադիր, տաք շրջաններում։ Արտակարգ ցուրտ ձմռան դեպքում լուրջ ցրտահարվում է, սակայն հաջորդ վեգետացիոն շրջանի ընթացքում սաղարթը լրիվ վերականգնվում է։ Բուսաբանական այգու պայմաններում, ցուրտ ձմռան դեպքում լրիվ ցրտահարվում է։
Արտակարգ դեկորատիվ բույս է, խիստ արևադարձային տեսքով, որը սակայն հեռանկարային է միայն հանրապետության ցածրադիր, տաք շրջանների համար ։
Ծանոթագրություններ
Կատեգորիա:Հայաստանի բույսեր Կատեգորիա:Ադամածառազգիներ
Սուրբ Խաչ եկեղեցի (Դամալա)
Դամալաի Սուրբ Խաչ եկեղեցին մասին գոյություն ունեցող ամենից հին հիշատակումնները Հայ Առաքելական Սուրբ Եկեղեցու Վրաստանի և Իմերեթի թեմի արխիվներում են։
Մասնավորապես՝ 1840 թվականի տեղեկագրի մեջ հիշատակվում է եկեղեցու անունը՝ Սուրբ Խաչ, իսկ 1843-1866 թվականի տեղեկագրերի մեջ նշվում է որ, եկեղեցին ենթարկվել է վերանորոգման և այն փայտաշեն կառույց է։
Եկեղեցու հոգևոր կազմն է եղել՝ քահանա Տեր Պետրոս Տեր-Աստվածատուրյանը, դպիրներ` Վարդան և Հակոբ Տեր-Պետրոսյանները։
Խորհրդային անաստվածության տարիներին եկեղեցին փակվել է իսկ քահանա՝ Տեր Պետրոս Տեր-Աստվածատուրյանին աքսորել են։
2004 թվականին եկեղեցին վերանորոգվում է, ծնունդով Դամալաից, բայց ներկայումս Հայաստանում, ՌԴ-ում, Ուկրաինայում և Ղազախստանում բնակվող հայերի շնորհիվ, իսկ այդ ամենի վերահսկողությունը ստանձնել է Ասպինձայի շրջանի պատգամավոր Էմին Բալոյանը։
Եկեղեցին վերաօծվել է 2008 թվականի մայիսի 1-ին, ձեռամբ Վիրահայոց թեմի առաջնորդ Տ. Վազգեն եպիսկոպոս Միրզախանյանի և թեմի հոգևոր դասի մասնակցությամբ։
Ծանոթագրություններ
Կատեգորիա:Եկեղեցիներ Կատեգորիա:Վանքեր Կատեգորիա:Հայ Առաքելական Եկեղեցի Կատեգորիա:Վրաստանի հայոց թեմ
Թանկրեդ դ'Օտվիլ
Տանկրեդ Տարենտացի, Առաջին խաչակրաց արշավանքի առաջնորդներից մեկը։
Բոհեմունդ Տարենտացու քրոջ որդին, Անտիոքի իշխան (1104-1112 թվականներ)։
Հայկական աղբյուրներում, մասնավորապես Մատթևոս Ուռհայեցու մոտ հիշատակվում է Տանկրի / Տանգրի անունով։
Ծանոթագրություններ
Կատեգորիա:Խաչակրաց առաջին արշավանքի քրիստոնյաներ
Գրեթե տասնյոթ
Սյուժե
Նադինը և Քրիստան լավագույն ընկերուհիներ են երկրորդ դասարանից։ Երբ Նադինը 13 տարեկան էր, հայրը մահանում է։ 17 տարեկանում Նադինը խնդիրներ է ունենում. ատում է իր ձայնը, վիճում եղբոր՝ Դերիանի հետ, հակամարտում ուսուցչի հետ։ Ամեն ինչ սրվում է, երբ Նադինն իր ընկերուհուն տեսնում է անկողնում Դերիանի հետ։ Նա հիստերիկանում է և ստիպում է ընկերուհուն ընտրություն կատարել իր և եղբոր միջև։ Ուսուցչին պատմում է, որ պատրաստվում է ինքնասպան լինել։ Եվ միայն համադասարանցի Էրվին Կիմի շնորհիվ է, որ Նադինն սկսում է փոխվել և գնահատել կյանքը։
Քննադատների արձագանքներ
Ֆիլմը ստացել է մասնագիտական քննադատության առավելապես դրական գնահատական։ «Metacritic»-ի գրախոսությունների ագրեգատորի միջին գնահատականը 38 մասնագիտական արձագանքների գծով 100-ից կազմել է 77, «Rotten Tomatoes»-ի գրախոսությունների ագրեգատորի գնահատականը՝ 10-ից 7,9՝ հիմնված 198 գրախոսությունների վրա, այդ թվում՝ 41-ը «թոփ քննադատների» կատեգորիայից ։ Ֆիլմի մասին «Rotten Tomatoes»-ի գրախոսների ընդհանուր կարծիքը ձևակերպվել է հետևյալ կերպ.
«Գրեթե տասնյոթ» ֆիլմի հստակ սցենարը և Հեյլի Ստեյնֆիլդի բացառիկ կատարումն այն դարձնում են ավելին, քան պարզապես դեռահասական տարիքի մասին հերթական դրամա։
Ծանոթագրություններ
Կատեգորիա:2016 ֆիլմեր Կատեգորիա:Անգլերեն ֆիլմեր Կատեգորիա:Վանկուվերում նկարահանված ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան պատանեկան կինոկատակերգություններ Կատեգորիա:Ֆիլմեր դեռահասների համար Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ամերիկյան բադի մուվի կինոկատակերգություններ Կատեգորիա:Ամերիկյան դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:STX Entertainment ֆիլմեր
Մե սյուր Օրն
Մե սյուր Օրն (May-sur-Orne), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 1876 մարդ, բնակչության խտությունը` 537.54 մարդ/կմ²։ Բնակավայրը զբաղեցնում է 3.49 կմ² տարածք։
Աշխարհագրություն
Գտնվում է Փարիզ քաղաքից 210 կմ արևմուտք, Կան քաղաքից` 10 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1222 աշխատունակ (15-64 տարեկան) բնակիչ, որոնցից ակտիվ էին 914-ը, իսկ ոչ ակտիվները` 308։ Ակտիվության ցուցանիշը կազմում է 74,8 %։ 914 աշխատունակ մարդկանցից աշխատել է 810 անձ (418 տղամարդ և 392 կին)։ Գործազուրկ են եղել 104 անձ (52 տղամարդ և 52 կին)։ 308 անաշխատունակներից 114-ը եղել են աշակերտներ կամ ուսանողներ, 127-ը` թոշակառուներ, իսկ 67-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սուրբ Աստվածածին եկեղեցի (Գետաբեկ)
Սուրբ Աստվածածին եկեղեցին, հայկական առաքելական եկեղեցի Ադրբեջանի Հանրապետության Գետաբեկի շրջանի Գետաբեկ գյուղում ։